Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20329

b) a pilótakabin ajtó előtti teljes terület bármely repülőgépvezető ülésétől való megfigyelhetőségét biztosítani kell annak érdekében, hogy a belépést kérő személy azonosítható, a gyanús viselkedés felfedezhető, vagy a tényleges veszélyhelyzet felismerhető legyen. 13.3 Repülőgép átkutatási ellenőrző jegyzék Az üzemeltető köteles gondoskodni róla, hogy a fedélzeten ellenőrző jegyzék álljon rendelkezésre a robbanó eszközök szabotázsgyanús esetekben történő felkutatása során követendő eljárásokról, illetve elrejtett fegyver, robbanóanyag, vagy más veszélyes eszköz felleléséhez, amikor megalapozott gyanú áll fenn, miszerint a repülőgép jogellenes cselekmény tárgyává válhat. Az ellenőrző jegyzéket útmutató anyaggal kell kiegészíteni a következőkről: abban az esetben teendő lépések, ha bombát, vagy gyanús tárgyat találnak; tájékoztató a bomba elhelyezése tekintetében az illető repülőgépre legkisebb kockázatot jelentő térségről. 13.4 Kiképzés terv 13.4.1 Az üzemeltető köteles olyan jóváhagyott kiképzési tervet kidolgozni és betartani, amely a repülő személyzetet képessé teszi, hogy a jogellenes cselekmény következményeit a legmegfelelőbb fellépéssel minimálisra csökkentse. A terv legalább az alábbi elemeket foglalja magába:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes